open-index/open-wikipedia-markdown huggingface dataset:
Josef Grünwidl

Mons. **Josef Grünwidl** (* 31. január 1963, Hollabrunn, Rakúsko) je rakúsky rímskokatolícky kňaz, ktorý bol 17. októbra 2025 vymenovaný za viedenského arcibiskupa metropolitu. Od 24. januára 2026 pôsobí ako viedenský arcibiskup metropolita.

## Životopis
Narodil sa 31. januára 1963 v obci Hollabrunn, v rovnomennom okrese a arcidiecéze Viedne v Rakúsku. Vyrastal vo Wullersdorfe v Dolnom Rakúsku a navštevoval Arcibiskupské gymnázium v Hollabrunne, kde v roku 1981 maturoval. Následne nastúpil do seminára Viedenskej arcidiecézy a študoval teológiu na Viedenskej univerzite. Až počas roka štúdia vo Würzburgu v rokoch 1983 až 1984 sa definitívne rozhodol stať sa kňazom.

V roku 1987 ho za diakona vysvätil Helmut Krätzl, titulárny biskup Heraclea Pontica a pomocný biskup Viedne. 29. júna 1988 ho kardinál Franz König vtedajší emeritný arcibiskup vysvätil za kňaza v Dóme svätého Štefana vo Viedni, bol inkardinovaný za kňaza tej istej arcidiecézy.

V rokoch 1988 až 1991 kaplánom vo farnosti sv. Jána Nepomuckého vo Viedni a v rokoch 1991 až 1993 kaplánom katedrálnej farnosti vo Wiener Neustadt. V rokoch 1993 až 1995 pôsobil ako diecézny pastor mládeže vo Viedenskej arcidiecéze. V roku 1995 sa stal tajomníkom novovymenovaného viedenského arcibiskupa Christopha Schönborna, ktorú zastával do roku 1998.

V rokoch 1998 až 2014 pôsobil ako farár v Kirchberg am Wechsel a okolitých farnostiach Feistritz, St. Corona a Trattenbach. V rokoch 2007 až 2014 pôsobil aj ako dekan dekanátu Kirchberg am Wechsel. V roku 2014 sa presťahoval do farnosti Perchtoldsdorf, kde do roku 2023 pôsobil ako moderátor farnosti a od roku 2016 zastával aj úrad dekana dekanátu Perchtoldsdorf.

V rokoch 2016 až 2023 bol výkonným predsedom Viedenskej kňazskej rady. Po tom, čo ho v januári 2023 kardinál Christoph Schönborn vymenoval za biskupského vikára pre Južný vikariát, v marci 2023 z tejto funkcie odstúpil. V novembri 2024 bol menovaný za čestného kanonika Katedrálnej kapituly svätého Štefana. 22. januára 2025 ho pápež František vymenoval za apoštolského administrátora Viedenskej arcidiecézy.

## Biskup
17. októbra 2025 ho pápež Lev XIV. vymenoval za 33. biskupa a 17. arcibiskupa a metropolitu Viedenskej arcidiecézy. Vysvätenie nového arcibiskupa sa uskutočnilo 24. januára 2026 v Dóme svätého Štefana vo Viedni. Kardinál Christoph Schönborn vysvätil svojho nástupcu za biskupa vkladaním rúk a modlitbou a počas tej istej slávnosti sa Grünwidl ujal vedenia arcidiecézy. Spolusvätiteľmi boli arcibiskup zo Salzburgu a predseda rakúskej biskupskej konferencie Franz Lackner a biskup českých Litoměric Stanislav Přibyl. Vysviacky sa zúčastnil aj prešovský gréckokatolícky arcibiskup a metropolita Jonáš Maxim.

## Referencie

## Zdroj

Kategória:Rakúski rímskokatolícki arcibiskupi
Kategória:Rakúski rímskokatolícki biskupi
Kategória:Arcibiskupi Viedenskej arcidiecézy
Kategória:Osobnosti z Dolného Rakúska
Vršatské bradlá (prírodná rezervácia)

**Vršatské bradlá** sú prírodná rezervácia v správe štátnej ochrany prírody Biele Karpaty.

Nachádza sa v katastrálnom území obcí Vršatské Podhradie a Červený Kameň v okrese Ilava v Trenčianskom kraji. Územie bolo vyhlásené v roku 1970 na rozlohe 82,39 ha. Ochranné pásmo nebolo určené. Na území rezervácie platí 5. stupeň ochrany. Nachádza sa v Chránenej krajinnej oblasti Biele Karpaty.

Predmetom ochrany je: *Pôsobivý vápencový masív bradlového pásma [[Biele Karpaty|Bielych Karpát]] so zachovalými skalnými i lesnými spoločenstvami teplomilných i horských druhov rastlín a živočíchov, ktorý je dôležitý z vedeckovýskumného, náučného a kultúrno-výchovného hľadiska.*

## Referencie

## Iné projekty

## Externé odkazy
* 
* Chránené územia – Štátna ochrana prírody Slovenskej republiky
* Poloha na turistickej mape

Kategória:Prírodné rezervácie v Trenčianskom kraji
Kategória:Chránené územia v okrese Ilava
Kategória:Vršatské bradlá
Kategória:Vršatské Podhradie
Kategória:Červený Kameň (okres Ilava)
Kategória:Chránená krajinná oblasť Biele Karpaty
Tehelný kanál

**Tehelný kanál** je vodný tok v Podunajskej pahorkatine na území okresov Komárno a Nové Zámky. Je ľavostranným prítokom Pribetského kanála v povodí Starej Žitavy, má dĺžku približne 4,5 km a je tokom VI. rádu.

## Priebeh toku
Vodný tok pramení na juhovýchode Podunajskej pahorkatiny, v geomorfologickom podcelku Hronská pahorkatina a jej časti Strekovské terasy, v lokalite Pri štúrovskej ceste na okraji obce Pribeta, v nadmorskej výške približne  Od prameňa na severovýchodnom okraji obce tečie krátko na juhozápad a následne sa stáča severozápadným smerom. Preteká areálom farmy a okrajom močaristej plochy v lokalite Kukuričné, kde opúšťa intravilán Pribety. Križuje cestu II/509 a pokračuje na severozápad poľnohospodársky intenzívne využívanou oblasťou Krížový hon. V strednej časti križuje cestu II/589 a následne v rámci Hronskej pahorkatiny opúšťa Strekovské terasy a prechádza do časti Hurbanovské terasy. Cez Kláštorské smeruje bez pobrežného porastu do oblasti Veľká tabuľa, kde sa v nadmorskej výške približne  vlieva ako ľavostranný prítok do Pribetského kanála v povodí Starej Žitavy. Vodný tok patrí do širšieho povodia rieky Váh.

Tehelný kanál pramení a na hornom toku preteká územím obcí Pribeta v okrese Komárno, odkiaľ pokračuje do katastra Dubníka v okrese Nové Zámky v Nitrianskom kraji. 

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Hronská pahorkatina
* Strekovské terasy, Hurbanovské terasy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Váhu
Kategória:Vodné toky v okrese Nové Zámky
Kategória:Vodné toky v okrese Komárno
Kategória:Pribeta
Kategória:Dubník (okres Nové Zámky)
Vápenec (rozlišovacia stránka)

**Vápenec** (iné názvy pozri v článku vápenec) môže byť:
* *ako hornina*:
** (v detailoch rôzne definovaná) usadená (prípadne aj iná) hornina zložená hlavne z kalcitu či aragonitu (prípadne aj dolomitu), pozri vápenec
** (morská) krieda 
** kryštalický vápenec (t. j. mramor v petrologickom ponímaní)
* *ako minerál*:
** v užšom zmysle minerál pozostávajúci z uhličitanu vápenatého (často s rôznymi prímesami) a kryštalizujúci v klencovej sústave, v širšom zmysle aj aragonit (a staršie aj minerál dolomit a podobné minerály), synonymum: kalcit, pozri kalcit
** zastarano: nepriehľadný kalcit v užšom zmysle, synonymum: obyčajný vápenec, pozri pod kalcit
*nepresne: uhličitan vápenatý

## Referencie
Essaye

***Essaye*** je štrnásty štúdiový album Pierra Bacheleta, ktorý bol vydaný v roku 2008 vydavateľstvom Papa Bravo. Album bol pôvodne nahraný v roku 2004, no vydaný bol až tri roky po Bacheletovej smrti. Celkovo nosič obsahuje 13 skladieb o dĺžke cez 49 minút.

## Skladby

## Referencie

## Pozri aj
* Zoznam skladieb od Pierra Bacheleta

## Externé odkazy
* Essaye

Kategória:Hudobné albumy z 2008
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
Primetime (pieseň Majka Spirita)

**„Primetime“** je pieseň slovenského repera Majka Spirita, ktorá bola vydaná ako pilotný singel z albumu ''Y White''.  

## Kompozícia
Skladba má dĺžku štyri minúty a dvadsať sekúnd. Obsahuje klavírne pasáže so sláčikovým sprievodom, v závere skladba prechádza do svižného drum&bassového tempa. Skladbu produkoval Littlebeat.

## Videoklip
Videoklip k skladbe bol zverejnený na platforme YouTube 5. mája 2015. Réžiu mal na starosti Michal Nemtuda. Zachytáva panorámy Bratislavy s výhľadmi z Bratislavského hradu, zábery z dunajskej hrádze, Starého Mesta a Sadu Janka Kráľa. Vo videoklipe účinkujú tanečníčky zo súboru La Portella (detská sekcia Portellitas) a sláčikové teleso Spectrum Quartet.  

Za rok 2015 sa stal najsledovanejším slovenským hudobným videom na YouTube na Slovensku.

V súčasnosti je v poradí 3. najsledovanejším slovenským hudobným videom okrem detskej tvorby na YouTube. K októbru 2025 má videoklip viac ako 45 miliónov zhliadnutí. 

## Obsadenie
* Littlebeat – producent
* Michal Nemtuda – réžia videoklipu

## Umiestnenie v rebríčkoch

#### [[IFPI|ČNS IFPI]]

#### [[YouTube]] Rewind

## Ocenenia a nominácie

## Referencie

## Externé odkazy
* Majk Spirit – Primetime na YouTube
* 

Kategória:Piesne z 2015
Kategória:Single z 2015
Ondrej Ivan

**Ondrej Ivan** (* 24. február 1926, Poprad-Veľká – † 15. august 2018, tamtiež) bol slovenský akademický maliar a reštaurátor. Vo svojej tvorbe sa venoval najmä krajinomaľbe, portrétu a zátišiu. Patril medzi výrazné osobnosti výtvarného života na Slovensku a zostal verný svojmu rodnému kraju pod Tatrami.

## Život
Ondrej Ivan sa narodil vo Veľkej pri Poprade v rodine s koreňmi z Važca. Po absolvovaní Odbornej chemickej školy firmy Baťa vo Svite odišiel v roku 1945 na Akadémiu výtvarných umení v Prahe, kde študoval u profesorov Jána Želibského, Maxa Švabinského, Bohumila Slánskeho a Vratislava Nechlebu. Bol jedným z prvých slovenských absolventov odboru reštaurátorstva na tejto škole a počas štúdií sa stretával s umelcami ako Ján Kulich, Alfonz Groma či Mária Medvecká. Po návrate na Slovensko pôsobil ako maliar a reštaurátor, pričom dlhé roky žil a tvoril v Poprade-Veľkej. Zomrel v roku 2018 vo veku 92 rokov.

## Tvorba
Jeho maliarsky prejav je charakteristický lyrickým realizmom, dôrazom na farbu, svetlo a pokojnú harmóniu kompozície. Tematicky sa orientoval na tatranskú krajinu, život človeka a duchovné hodnoty. Mnohé z jeho obrazov zobrazujú rodný kraj, dediny pod Tatrami, sakrálne motívy i portréty blízkych osôb. Popri maľbe sa venoval aj reštaurátorskej práci na historických dielach, najmä sakrálneho charakteru.

## Výstavy
Ondrej Ivan vystavoval na viacerých samostatných i kolektívnych výstavách na Slovensku a v zahraničí. Jeho diela sú zastúpené v zbierkach galérií, múzeí a v súkromných zbierkach. Retrospektívne výstavy sa konali napríklad v Tatranskej galérii v Poprade a v ďalších regionálnych inštitúciách.

## Odkaz
Ondrej Ivan sa zapísal do dejín slovenského výtvarného umenia ako maliar, ktorý zostal verný svojmu kraju a tvoril s hlbokým vnútorným presvedčením. S pokorou o sebe povedal: „Doma nie som prorokom.“ Jeho tvorba je dodnes pripomínaná výstavami, monografiou a iniciatívou na zriadenie pamätnej lavičky vo Veľkej, kde už má od februára 2024 pamätnú tabuľu na rodnom dome.

## Referencie

## Externé odkazy
* Oficiálny web
* 

Kategória:Osobnosti z Popradu
Kategória:Slovenskí maliari
Kategória:Slovenskí krajinári
Kategória:Slovenskí portrétni maliari
Kategória:Slovenskí reštaurátori
Kategória:Absolventi Akadémie výtvarných umení v Prahe
Veľká cena USA

**Veľká cena USA** (angl. *United States Grand Prix,* v rokoch 19761980 aj ako *United States Grand Prix East*) je automobilový pretek Formuly 1, ktorý sa koná na území Spojených štátov amerických. Patrí medzi najvýznamnejšie motoristické podujatia v krajine a má dlhú a pestrú históriu, ktorá siaha až do polovice 20. storočia. Veľká cena USA má zmluvu na okruhu COTA do 2034.

## História
Prvé oficiálne preteky Formuly 1 v Spojených štátoch sa uskutočnili v roku 1959 na okruhu Sebring Raceway na Floride. Víťazom sa stal Bruce McLaren jazdiaci za tím Cooper-Climax. 

Po jedinom ročníku v Sebringu sa Veľká cena USA v roku 1960 presunula na Riverside International Raceway v Kalifornii a následne od roku 1961 až do 1980 sa preteky stabilne konali na legendárnom Watkins Glen International v štáte New York, ktorý sa stal ikonickým dejiskom amerických pretekov Formuly 1.

V 80. a 90. rokoch sa Veľká cena USA konala na viacerých miestach, čo odrážalo snahu promotérov nájsť trvalé pôsobisko. Medzi dejiská patrili napríklad Long Beach, Las Vegas (v areáli Caesars Palace), Detroit, Dallas či Phoenix. V rokoch 1976 – 1980, keď sa konali v Spojených štátoch dva preteky, sa preteky označovali aj ako Veľká cena USA Východ a Veľká cena USA Západ.

Po krátkej prestávke sa Formula 1 do USA vrátila v roku 2000, keď bola obnovená Veľká cena USA na Indianapolis Motor Speedway, známej predovšetkým pre preteky *[[500 míľ Indianapolis|Indianapolis 500]]*. Preteky sa tam konali do roku 2007, pričom kontroverzný ročník 2005, v ktorom kvôli problémom s pneumatikami štartovalo len šesť monopostov, zostal zapísaný ako jedna z najväčších afér modernej éry F1.

#### Moderná éra – Circuit of the Americas
Po niekoľkoročnej prestávke sa Formula 1 vrátila do USA v roku 2012, keď bola Veľká cena USA obnovená na Circuit of the Americas (COTA) v meste Austin, Texas. Novovybudovaný okruh bol navrhnutý architektom Hermannom Tilkem a stal sa trvalým dejiskom amerického podujatia Formuly 1.

Trať je dlhá 5,513 km a obsahuje 20 zákrut. Je známa prudkým stúpaním do prvej zákruty a technickým stredným sektorom, ktorý pripomína európske okruhy ako Silverstone či Istanbul Park.

Od návratu do Austinu sa Veľká cena USA teší veľkej popularite, s rastúcou diváckou účasťou aj mediálnym záujmom, najmä po náraste popularity Formuly 1 v USA vďaka seriálu *[[Drive to Survive]]* na Netflixe.

#### Viaceré americké preteky
Od roku 2022 sa Spojené štáty stali jedinou krajinou s troma pretekmi v jednom ročníku Formuly 1. Okrem tradičnej Veľkej ceny USA v Austine sa jazdí aj Veľká cena Miami (od 2022) a Veľká cena Las Vegas (od 2023).

## Význam
Veľká cena USA má strategický význam pre Formulu 1, keďže americký trh je jedným z najväčších a najlukratívnejších pre výrobcov aj sponzorov. Preteky v Austine sa stali nielen športovou, ale aj spoločenskou udalosťou, ktorú pravidelne navštevujú celebrity, športové hviezdy a verejne známe osobnosti.

## Víťazi Veľkej ceny USA

##### Jazdci s opakovaným víťazstvom

##### Konštruktéri s opakovaným víťazstvom

##### Víťazi v jednotlivých rokoch

## Referencie

## Iné projekty

USA

Kategória:Motoršport v USA
Veľká cena Mexika 2025

**Veľká cena Mexika 2025** (oficiálne angl. *Formula 1 Gran Premio de la Cuidad de México 2025*) sa uskutočnila 26. októbra 2025 na pretekárskom okruhu Autódromo Hermanos Rodríguez v Mexico City. Preteky sa konali ako dvadsiate podujatie v sezóne 2025 šampionátu Formuly 1.

## Hlavné preteky

### Kvalifikácia
Kvalifikácia sa uskutočnila 25. októbra 2025 o 15:00 miestneho času (UTC-06:00).

### Hlavné preteky
Preteky sa uskutočnili 26. októbra 2025 o 14:00 miestneho času (UTC-06:00).

## Priebežné poradie šampionátu

**Poradie šampionátu jazdcov**

**Poradie šampionátu konštruktérov**

## Referencie

Kategória:Veľká cena Mexika
Kategória:Formula 1 v roku 2025
Veľká cena USA 2025

**Veľká cena USA 2025** (oficiálne angl. *Formula 1 MSC Cruises United States Grand Prix 2025*) sa uskutočnila 19. októbra 2025 na pretekárskom okruhu Circuit of the Americas v meste Austin, štáte Texas. Preteky sa konali ako devätnáste podujatie v sezóne 2025 šampionátu Formuly 1.

## Šprint

### Kvalifikácia
Kvalifikácia na šprint sa uskutočnila 17. októbra 2025 o 16:30 miestneho času (UTC-06:00).

### Šprint
Šprint sa uskutočnil 18. októbra 2025 o 12:00 miestneho času (UTC-06:00).

## Hlavné preteky

### Kvalifikácia
Kvalifikácia sa uskutočnila 18. októbra 2025 o 16:00 miestneho času (UTC-06:00).

### Hlavné preteky
Preteky sa uskutočnili 19. októbra 2025 o 14:00 miestneho času (UTC-06:00).

## Priebežné poradie šampionátu

**Poradie šampionátu jazdcov**

**Poradie šampionátu konštruktérov**

## Referencie

Kategória:Veľká cena USA
Kategória:Formula 1 v roku 2025
Kategória:2025 v USA
Nezábudka roľná

**Nezábudka roľná** () je druh byliny rodu nezábudka, z čeľade borákovité (*Boraginaceae*). Jej prirodzený areál zahŕňa mierne oblasti od Európy po Sibír a západné Himaláje a tiež v severozápadnej Afrike.

Na Slovensku v prirodzenom prostredí rastie iba nominátny poddruh nezábudka roľná pravá (*Myosotis arvensis subsp. arvensis*). Očakávaným poddruhom je aj nezábudka roľná tôňová (*Myosotis arvensis subsp. umbrata*), ktorá sa prirodzene vyskytuje v značnej časti Európy.

## Opis
Nezábudka roľná pravá je jednoročná až dvojročná rastlina s tuhou, priamou a husto chlpatou stonkou, vysoká 10 až 40 (60) cm. Prízemné listy sú v ružiciach, krátko stopkaté, v čase kvitnutia už uschnuté. Čepeľ je obrátene vajcovitá až obrátene kopijovitá, na oboch stranách odstávajúco chlpatá. Stonkové listy sú sediace, úzko kopijovité, na oboch stranách pritlačene chlpaté. Mnohokveté závinky sú bez listeňov. Kalich je zvončekovitý, do polovice delený, na báze s hojnými háčikovitými chlpmi. Koruna je drobná, s priemerom 3 až 4 mm, svetlomodrá, lem koruny je miskovitý. Plodmi sú čierne, končisté tvrdky, s bočnou ryhou.

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
* *[[Myosotis arvensis subsp. arvensis]]* – Európa až Sibír, západné Himaláje a severozápadná Afrika.
* *[[Myosotis arvensis var. garciasii]]*  – Baleárske ostrovy.
* *[[Myosotis arvensis subsp. umbrata]]*  – Európa.

## Referencie

## Iné projekty

Kategória:Flóra na Slovensku
Kategória:Najmenej ohrozené druhy
roľná
Kategória:Buriny
Kategória:Rastliny s modrými kvetmi
Kategória:Flóra v Grónsku
Veľká cena São Paula 2025

**Veľká cena São Paula 2025** (oficiálne angl. *Formula 1 MSC Cruises Grande Prêmio de São Paulo*) sa uskutočnila 9. novembra 2025 na pretekárskom okruhu Autódromo José Carlos Pace v meste São Paulo. Preteky sa konali ako dvadsiate prvé podujatie v sezóne 2025 šampionátu Formuly 1.

## Šprint

### Kvalifikácia
Kvalifikácia na šprint sa uskutočnila 7. novembra 2025 o 15:30 miestneho času (UTC-03:00).

### Šprint
Šprint sa uskutočnil 8. novembra 2025 o 11:00 miestneho času (UTC-03:00).

## Hlavné preteky

### Kvalifikácia
Kvalifikácia sa uskutočnila 8. novembra 2025 o 15:00 miestneho času (UTC-03:00).

### Hlavné preteky
Preteky sa uskutočnili 9. novembra 2025 o 14:00 miestneho času (UTC-03:00).

## Priebežné poradie šampionátu

**Poradie šampionátu jazdcov**

**Poradie šampionátu konštruktérov**

## Referencie

Kategória:Veľká cena São Paula
Kategória:Formula 1 v roku 2025
Veľká cena Las Vegas 2025

**Veľká cena Las Vegas 2025** (oficiálne angl. *Formula 1 Heineken Las Vegas Grand Prix 2025*) sa uskutočnila 23. novembra 2025 na pretekárskom okruhu Las Vegas Strip Circuit v meste Las Vegas, v štáte Nevada. Preteky sa konali ako dvadsiate druhé podujatie v sezóne 2025 šampionátu Formuly 1.

## Hlavné preteky

### Kvalifikácia
Kvalifikácia sa uskutočnila 21. novembra 2025 o 20:00 miestneho času (UTC-08:00).

### Hlavné preteky
Preteky sa uskutočnili 22. novembra 2025 o 20:00 miestneho času (UTC-08:00).

## Priebežné poradie šampionátu

**Poradie šampionátu jazdcov**

**Poradie šampionátu konštruktérov**

## Referencie

Kategória:Veľká cena Las Vegas
Kategória:Formula 1 v roku 2025
Kategória:2025 v USA
Veľká cena Kataru 2025

**Veľká cena Kataru 2025** (oficiálne angl. *Formula 1 Qatar Airways Qatar Grand Prix 2025*) sa uskutočnila 30. novembra 2025 na pretekárskom okruhu Lusail International Circuit, blízko hlavného mesta Kataru v Dauhe. Preteky sa konali ako dvadsiate tretie podujatie v sezóne 2025 šampionátu Formuly 1.

## Šprint

### Kvalifikácia
Kvalifikácia na šprint sa uskutočnila 28. novembra 2025 o 20:30 miestneho času (UTC+03:00).

### Šprint
Šprint sa uskutočnil 29. novembra 2025 o 17:00 miestneho času (UTC+03:00).

## Hlavné preteky

### Kvalifikácia
Kvalifikácia sa uskutočnila 29. novembra 2025 o 21:00 miestneho času (UTC+03:00).

### Hlavné preteky
Preteky sa uskutočnili 30. novembra 2025 o 19:00 miestneho času (UTC+03:00).

## Priebežné poradie šampionátu

**Poradie šampionátu jazdcov**

**Poradie šampionátu konštruktérov**

## Referencie

Kategória:Veľká cena Kataru
Kategória:Formula 1 v roku 2025
Veľká cena Abú Zabí 2025

**Veľká cena Abú Zabí 2025** (oficiálne angl. *Formula 1 Etihad Airways Abu Dhabi Grand Prix 2025*) sa uskutočnila 7. decembra 2025 na pretekárskom okruhu Yas Marina Circuit v meste Abú Zabí, v Spojených arabských emirátoch. Preteky sa konali ako posledné podujatie v sezóne 2025 šampionátu Formuly 1. Tieto preteky boli rozhodujúce pre sezónu, kde sa rozhodlo o majstrovi sveta.

## Hlavné preteky

### Kvalifikácia
Kvalifikácia sa uskutočnila 6. decembra 2025 o 18:00 miestneho času (UTC+04:00).

### Hlavné preteky
Preteky sa uskutočnili 7. decembra 2025 o 17:00 miestneho času (UTC+04:00).

## Výsledné poradie šampionátu

**Poradie šampionátu jazdcov**

**Poradie šampionátu konštruktérov**

## Poznámky

* — Lance Stroll došiel na 10. mieste, po udelení päť sekundového trestu za blokovanie Carlosa Sainza a treste Olivera Bearmana ostal na 10. mieste.
* — Oliver Bearman došiel na 9. mieste, po udelení päť sekundového trestu za blokovanie Lancea Strolla, sa prepadol na 12. miesto.

## Referencie

Kategória:Veľká cena Abú Zabí
Kategória:Formula 1 v roku 2025
Hydrogenfosforečnan didraselný

**Hydrogenfosforečnan didraselný** alebo **hydrogenfosforečnan draselný** je draselná soľ kyseliny trihydrogenfosforečnej, ktorej vzorec je K2HPO4. Spolu s dihydrogenfosforečnanom draselným, KH2PO4, sa často používa ako hnojivo, prídavná látka do potravín a pufer. Je to biela alebo bezfarebná pevná látka, ktorá je rozpustná vo vode.

## Výroba
Komerčne sa vyrába čiastočnou neutralizáciou kyseliny trihydrogenfosforečnej dvoma ekvivalentmi chloridu draselného:
: H3PO4 + 2 KCl → K2HPO4 + 2 HCl

## Použitie
Hydrogenfosforečnan didraselný sa používa ako prídavná látka v instantných nápojoch, minerálnych doplnkoch stravy a fermentačných štartéroch. Funguje ako emulgátor a stabilizátor. Okrem toho pôsobí ako pufer a chelačné činidlo, hlavne pre vápnik v mliečnych výrobkoch.

Ako prídavná látka je americkou Správou potravín a liečiv (FDA) všeobecne považovaný za bezpečný a bežne sa používa (v spojení s inými anorganickými soľami) na dochutenie balenej vody.

## Referencie

## Zdroj

Kategória:Fosforečnany
Kategória:Soli anorganických kyselín
Kategória:Potravinárske aditíva
Kategória:Hnojivá
340 ii
Kategória:Zlúčeniny draslíka
Železničná zastávka Borský Mikuláš

**Železničná zastávka Borský Mikuláš** je železničná zastávka pri obci Borský Mikuláš. Nachádza sa v nadmorskej výške 174 m n. m medzi stanicou Šaštín-Stráže a železničnou zastávkou Šajdíkove Humence na 55,357 km. Táto zastávka je súčasťou trate Kúty – Trnava, ktorá je elektrifikovaná 25 kV 50 Hz. Na železničnej zastávke nie je možná kúpa cestovného lístka.

Budova zastávky sa nachádza vpravo, v smere na Jablonicu. Zastávka leží severne od obce Borský Mikuláš, vzdialenosť do stredu obce je asi 2 km. Najbližšia autobusová zastávka pri železničnom priecestí je vzdialená zhruba 250 m.

## Referencie

Borský Mikuláš
Kategória:Doprava v okrese Senica
Kategória:Železničné stanice v okrese Senica
Kategória:Borský Mikuláš
MacGyver (rozlišovacia stránka)

**MacGyver** môže byť:

* hlavná postava seriálu, pozri MacGyver (postava)
* americko-kanadský seriál z roku 1985, pozri MacGyver
* americký seriál z roku 2016, pozri MacGyver (seriál z roku 2016)
Nezábudka roľná pravá

**Nezábudka roľná pravá** () je poddruh byliny rodu nezábudka (*Myosotis*), z čeľade borákovité (*Boraginaceae*).

## Opis
Nezábudka roľná pravá je jednoročná alebo dvojročná rastlina so zväzkovitým koreňom a prízemnými plazivými výhonkami. Stonka je tuhá, vystúpavá až priama, často už od bázy rozkonárená, vysoká 10 až 40 (60) cm, husto odstávajúco chlpatá, v hornej časti pritlačene chlpatá.

Prízemné listy sú v ružiciach, krátko stopkaté, v čase kvitnutia už uschnuté. Čepeľ je obrátene vajcovitá až obrátene kopijovitá, dlhá 3 až 8 cm, široká do 1,5 cm, na oboch stranách odstávajúco chlpatá. Stonkové listy sú sediace, úzko kopijovité, dlhé do 5 cm, široké do 1 cm, na oboch stranách pritlačene chlpaté.

Súkvetia sú v tvare mnohokvetých závinkov bez listeňov, v čase dozrievania plodov predĺžené na 10 až 15 cm. Kvetné stopky sú odstávajúce, dlhšie ako kalich. Kalich je zvončekovitý, zárezový až do polovice delený, na báze zaoblený, dlhý 3 až 4 mm, kališná rúrka je je husto háčikato chlpatá, kališné diely sú pritlačene chlpaté. Koruna je drobná, s priemerom do 4 mm, svetlomodrá, lem koruny je dovnútra preliačený, rúrka koruny je kratšia ako kalich.

Plodmi sú vajcovité, na vrchole tupé tvrdky, dlhé do 1,4 mm, čiernohnedé, lesklé, na báze s elipsovitou jazvou.

## Rozšírenie
Areál rozšírenia nezábudky roľnej pravej zahŕňa mierne oblasti od Európy po Sibír a západné Himaláje a tiež v severozápadnej Afrike. Na Slovensku je pomerne rozšírená na celom území, najmä v oblastiach s intenzívnou poľnohospodárskou činnosťou.

## Ekológia
Nezábudka roľná pravá rastie najmä na poliach, v záhradách, pri cestách, na okrajoch lesov, na rúbaniskách a ruderálnych stanovištiach od rovín po podhorský vegetačný stupeň. Do vyšších stupňov je zavlečená len antropickou činnosťou. Najvyššie zaznamenaný výskyt pochádza zo Skalnatého plesa, vo výške .

Ako burina sa vyskytuje vo všetkých typoch kultúrnych porastov a rastie na rôznych pôdnych druhoch, najmä na nevápenatých pôdach. Tvrdky majú dobrú klíčivosť vo vrchnej vrstve pôdy, hlbšie v pôde klíčivosť strácajú. Kvitne od (apríla) mája do septembra (októbra).

## Galéria

Myosotis arvensis (subsp. arvensis) sl6.jpg|Súkvetie vo forme dvojzávinku.
Myosotis arvensis (subsp. arvensis) sl3.jpg|Vrchol stonky so závinkom kvetov.
Myosotis arvensis (subsp. arvensis) sl9.jpg|Postavenie kvetnej stopky na stonke (detail).


## Referencie

## Iné projekty

Kategória:Flóra na Slovensku
Kategória:Najmenej ohrozené druhy
roľná pravá
Kategória:Buriny
Kategória:Rastliny s modrými kvetmi
Kategória:Flóra v Grónsku
Red Bull Racing RB19

**Red Bull RB19** je monopost Formuly 1, ktorý bol vyvinutý a nasadený tímom Red Bull Racing počas sezóny 2023. Ide o nástupcu úspešného modelu Red Bull RB18, s ktorým Red Bull získal oba tituly v roku 2022. RB19 bol navrhnutý pod vedením Adriana Neweyho a už počas predsezónnych testov prejavil výnimočnú rýchlosť aj spoľahlivosť.

## Vývoj
RB19 predstavuje evolučnú verziu predchádzajúceho monopostu RB18. Hlavným cieľom vývojového tímu bolo znížiť hmotnosť, optimalizovať prúdenie vzduchu okolo bočných nábehov a zefektívniť prítlak generovaný podlahou. Tím využil rozsiahle dáta zo sezóny 2022 a vylepšil koncepciu prísavného efektu, ktorá tvorí základ aerodynamickej výkonnosti novodobých vozidiel F1.

Monopost bol oficiálne predstavený 3. februára 2023 v New Yorku. V testoch na okruhu v Bahrajne sa RB19 ukázal ako najspoľahlivejší a najrýchlejší zo všetkých vozidiel, čo sa potvrdilo aj počas prvej Veľkej ceny sezóny.

## Technické charakteristiky
RB19 využíva pohonnú jednotku Honda RBPTH001, ktorú vyrába spoločnosť Red Bull Powertrains s technickou podporou Hondy. Ide o 1,6-litrový preplňovaný motor V6 s hybridným systémom MGU-K a MGU-H. Celkový kombinovaný výkon presahuje 900 koní.  

Aerodynamické riešenia RB19 boli mimoriadne efektívnemonopost mal vynikajúcu rovnováhu medzi prítlakom a odporom vzduchu, čo mu umožňovalo dominovať na tratiach s rôznym charakterom. Red Bull tiež optimalizoval rozloženie hmotnosti a mechanickú priľnavosť, vďaka čomu sa monopost vyznačoval stabilným správaním v zákrutách.

## Výsledky
RB19 bol najdominantnejším vozidlom v modernej histórii Formuly 1. Max Verstappen vyhral 19 z 22 Veľkých cien sezóny a získal svoj tretí titul majstra sveta. Sergio Pérez pridal ďalšie dve víťazstvá a pomohol tímu k zisku pohára konštruktérov s rekordnými 860 bodmi.  

Z 22 pretekov sezóny získal Red Bull 21 víťazstiev, 30 pódií, 14 pole position a 10 najrýchlejších kôlčím prekonal rekord zo sezóny 1988, ktorý držal tím McLaren s monopostom MP4/4.

## Výsledky v sezóne 2023
RB19 sa zúčastnil všetkých 22 veľkých cien sezóny 2023. Monopost získal 21 víťazstiev, čo predstavuje rekordný výkon v histórii Formuly 1. Jediný pretek, ktorý Red Bull nevyhral, bola Veľká cena Singapuru 2023, kde zvíťazil Carlos Sainz na Ferrari SF-23.

## Poznámky
* Red Bull RB19 sa stal najdominantnejším monopostom v histórii Formuly 1 podľa percentuálnej úspešnosti (95,4 % víťazstiev).
* Verstappen získal titul už po 18. preteku sezóny – v Katare – čo je tretí najskorší titul v histórii F1.

## Referencie

Kategória:Monoposty Formuly 1
Staničný kanál

**Staničný kanál** je vodný tok v Podunajskej pahorkatine na území okresov Nové Zámky a Komárno. Je pravostranným prítokom Pribetského kanála v povodí Starej Žitavy, má dĺžku približne 5 km a je tokom VI. rádu.

## Priebeh toku
Vodný tok pramení na juhovýchode Podunajskej pahorkatiny, v geomorfologickom podcelku Hronská pahorkatina a jej časti Strekovské terasy, v lokalite Za vŕškom, západne od obce Rúbaň, v nadmorskej výške približne  Od prameňa v oblasti súvislého porastu tečie krátko na západ, následne sa v lokalite Zadné stáča juhozápadným smerom. Križuje železničnú trať Bratislava – Štúrovo a v močaristej oblasti Rúbanské priberá trojicu malých prítokov. Stáča sa na severozápad a málo zvlnenou, poľnohospodársky intenzívne využívanou oblasťou pokračuje územím Pred traťou. Lemovaný len úzkym, nesúvislým pásom nízkej vegetácie vedie lokalitou Za traťou, kde križuje cestu II/589 a zároveň v rámci Hronskej pahorkatiny opúšťa Strekovské terasy a prechádza do časti Hurbanovské terasy. V lokalite Ovčie priberá pravostranný prítok a onedlho sa stáča na juhozápad. V rovinatej oblasti Veľká tabuľa, južne od farmy Mikulášov dvor, sa v nadmorskej výške približne  vlieva ako pravostranný prítok do Pribetského kanála v povodí Starej Žitavy. Vodný tok patrí do širšieho povodia rieky Váh.

Staničný kanál pramení a na hornom toku preteká územím obce Rúbaň, pokračuje územím Pribety v okrese Komárno a napokon tečie katastrom Dubníka v okrese Nové Zámky v Nitrianskom kraji. 

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Hronská pahorkatina
* Strekovské terasy, Hurbanovské terasy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Váhu
Kategória:Vodné toky v okrese Nové Zámky
Kategória:Vodné toky v okrese Komárno
Kategória:Rúbaň
Kategória:Pribeta
Kategória:Dubník (okres Nové Zámky)
Ilson de Jesus Montanari

Mons. **Ilson de Jesus Montanari** (* 18. júl 1959, Sertãozinho, Brazília) je brazílsky rímskokatolícky kňaz, biskup, arcibiskup, sekretár Kongregácie pre biskupov, sekretár Kolégia kardinálov a vicekomorník Svätej rímskej cirkvi.

## Životopis
Narodil sa 18. júla 1959 v Sertãozinho, v štáte São Paulo. Od roku 1965 až 1969 navštevoval vo svojom rodnom meste základnú školu. Potom na Univerzite v Ribeirão Preto študoval právo a ekonomiku. Z centra štúdií arcidiecézy Ribeirão Preto získal bakalársky titul z filozofie.

Potom študoval v diecéznom seminári. V rokoch 1985 až 1988 bol študentom Pápežskej Gregoriánskej univerzity v Ríme, kde získal bakalára z teológie. Na kňaza bol vysvätený 18. augusta 1989 pre arcidiecézu Ribeirão Preto.

Po vysvätení bol menovaný farárom a o rok neskôr profesorom teológie v Ribeirão Preto, a v rovnakom čase v seminári v Uberabe. Bol členom rady kňazov a Kolégia konzultorov. Roku 1993 bol menovaný za kancelára a pastorálneho koordinátora, obe dve funkcie vykonával do roku 2002.

Potom bol znovu poslaný do Ríma, kde roku 2004 získal z Pápežskej Gregoriánskej univerzity licenciát z dogmatickej teológie. Od roku 2008 začal pôsobiť v Kongregácii pre biskupov. Dňa 13. mája 2011 mu bol udelený titul kaplán Jeho Svätosti.

## Biskup
Dňa 12. októbra 2013 bol ustanovený sekretárom Kongregácie pre biskupov a súčasne titulárnym arcibiskupom Caput Cilla. Biskupské svätenie prijal 7. novembra 2013. Hlavným svätiteľom bol metropolita z Ribeirão Preto, arcibiskup Moacir Silva a spolusvätiteľmi boli kardinál Odilo Pedro Scherer a arcibiskup Walmor Oliveira de Azevedo.

Dňa 28. januára 2014 sa stal nástupcom Lorenza Baldisseriho na post sekretára Kolégia kardinálov. Dňa 1. mája 2020 ho pápež František vymenoval za vicekomorníka Svätej rímskej cirkvi nahradil Giampiera Glodera, ktorý bol 11. októbra 2019 vymenovaný za apoštolského nuncia na Kube. Počas konkláve 7.8. mája 2025 pôsobil ako tajomník. 1. júna 2022 bol menovaný za člena Kongregácie pre Boží kult a disciplínu sviatostí.

## Referencie

## Pozri aj
* Dikastérium pre biskupov

## Iné projekty

## Zdroj

Kategória:Brazílski rímskokatolícki biskupi
Kategória:Brazílski rímskokatolícki arcibiskupi
Kategória:Brazílski rímskokatolícki kňazi
Kategória:Absolventi Pápežskej univerzity Gregoriany
Kategória:Osobnosti zo štátu São Paulo
Fosforečnan draselný

**Fosforečnan draselný** je všeobecné označenie pre draselné soli kyseliny trihydrogenfosforečnej. Patria sem:

* dihydrogenfosforečnan draselný, KH2PO4, Mw = 136,1 g/mol    
* hydrogenfosforečnan didraselný, K2HPO4, Mw = 174,2 g/mol 
* fosforečnan tridraselný, K3PO4, Mw = 212,3 g/mol 
Tieto soli existujú i ako hydráty.

Ako prídavné látky do potravín sa fosforečnany draselné označujú E číslom E340.

## Galéria

Monopotassium phosphate.png|Dihydrogenosforečnan draselná
Dipotassium phosphate.png|Hydrogenfosforečnan didraselný
Tripotassium phosphate.png|Fosforečnan tridraselný


## Referencie

## Zdroj

340
Kategória:Zlúčeniny draslíka
Kategória:Fosforečnany
06
Kuzmov jarok

**Kuzmov jarok** je vodný tok v Podunajskej pahorkatine na území okresu Komárno. Je ľavostranným prítokom Bohatského kanála v povodí Starej Žitavy, má dĺžku približne 8,7 km a je tokom VI. rádu.

## Priebeh toku
Vodný tok pramení na juhovýchode Podunajskej pahorkatiny, v geomorfologickom podcelku Hronská pahorkatina a jej časti Chrbát, v lokalite Trhovište, južne od obce Dulovce, v nadmorskej výške približne  Od prameňa v mierne zvlnenej oblasti neďaleko obce Dulovce tečie po celý čas severozápadným smerom. Zakrátko vstupuje do intravilánu obce, v ktorej centre križuje cestu II/589. Za obcou pokračuje lokalitou Za dedinou, lemovaný nesúvislou, nižšou vegetáciou. V rámci Hronskej pahorkatiny opúšťa Chrbát a prechádza do časti Hurbanovské terasy. Pri osade Nová Trstená sa dočasne stáča na juhozápad, no onedlho už opäť tečie na severozápad, okrajom lokality Pieskové. Východne od Hurbanova tečie oblasťou Kuzma a následne križuje železničnú trať Nové Zámky – Komárno. Odtiaľ už so súvislým pobrežným porastom vedie poľnohospodársky intenzívne využívanou oblasťou k osade Pavlov dvor, pri ktorej križuje cestu I/64 a zakrátko, na pomedzí Podunajskej pahorkatiny a Podunajskej roviny, ústí v nadmorskej výške približne  ako ľavostranný prítok do Bohatského kanála v povodí Starej Žitavy. Vodný tok patrí do širšieho povodia rieky Váh.

Kuzmov jarok pramení a na krátkom úseku preteká územím obce Svätý Peter, pokračuje územím Duloviec a napokon tečie katastrom mesta Hurbanovo v okrese Komárno v Nitrianskom kraji. 

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Hronská pahorkatina
* Chrbát (geomorfologická časť), Hurbanovské terasy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Váhu
Kategória:Vodné toky v okrese Komárno
Kategória:Svätý Peter (okres Komárno)
Kategória:Dulovce
Kategória:Hurbanovo
Nezábudka trsnatá

**Nezábudka trsnatá** () je druh byliny rodu nezábudka, z čeľade borákovité (*Boraginaceae*). Jej prirodzený areál zahŕňajú mierne a subpolárne oblasti severnej pologule.

## Opis
Nezábudka trsnatá je jednoročná až dvojročná rastlina so zväzkovými koreňmi, bez podzemných poplazov. Stonka je vzpriamená, ojedinele vystúpavá, valcovitá, najčastejšie od bázy rozkonárená, vysoká 15 až 50 cm, pritlačene chlpatá.

Prízemné listy sú stopkaté, stonkové sú sediace, čiarkovito podlhovasté až úzko obrátene kopijovité, na vrchole tupé, dlhé od 1 do 7 cm, na oboch stranách pritlačene chlpaté.

Súkvetie vo forme závinku je na báze s listeňmi, po odkvitnutí je výrazne predĺžené. Stopky plodov sú rovnovážne odstávajúce, dlhé do 12 mm. Kalich je zvončekovitý, zárezový, do polovice delený, pritlačene chlpatý. Koruna je tanierovitá, s priemerom 4 až 6 mm, svetlomodrá, rúrka koruny je dlhá len do 1,5 mm. Čnelka je veľmi krátka, maximálne do jednej štvrtiny dĺžky kalicha.

Plodmi sú tmavohnedé vajcovité tvrdky, dlhé do 1,5 mm, na báze uťaté a s okrúhlou jazvou.

## Rozšírenie
Areál rozšírenia nezábudky trsnatej zahŕňa mierne až subpolárne oblasti Eurázie, Severnej Ameriky a severozápadnej Afriky. Na Slovensku sa roztrúsene vyskytuje na Záhorskej nížine a v Bielych Karpatoch.

## Ekológia
Nezábudka trsnatá vyžaduje výživné, dostatočne mokré, občasne zaplavované pôdy. Rastie na mokrých lúkach, brehoch vodných tokov a rybníkov. Kvitne od mája do októbra.

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
* *[[Myosotis laxa subsp. baltica]]*  – severná Európa až stredná Ázia.
* *[[Myosotis laxa subsp. cespitosa]]*  – Eurázia a severozápadná Afrika.
* *[[Myosotis laxa subsp. laxa]]* – Severná Amerika a Škandinávia (Nórsko, Švédsko).

## Referencie

## Iné projekty

Kategória:Flóra na Slovensku
Kategória:Najmenej ohrozené druhy
trsnatá
Kategória:Rastliny s modrými kvetmi
Michael Knight

**Michael Knight** môže byť:

* fiktívna hlavná postava seriálu Knight Rider, pozri Michael Knight (postava)
* bývalý austrálsky politik, pozri Michael Knight (politik)
* americký spisovateľ beletrie, pozri Michael Knight (spisovateľ)
* britský letecký maršal, pozri Michael Knight (maršal)
* novozélandský hráč ragby, pozri Michael Knight (ragbista)

Knight, Michael
Vodná elektráreň Trenčín

[náhľad|Elektráreň v roku [2025]]
**Vodná elektráreň Trenčín** sa nachádza v Trenčíne a „je poslednou vodnou elektrárňou na historicky prvom derivačnom kanále“ Váhu. Elektráreň bola do prevádzky uvedená v roku 1956. Obsahuje dve Kaplanove turbíny, inštalovaný výkon je 16,1 MW. Priemerná ročná výroba 83,4 GWh, prípadne 90,79 GWh. Elektrina je odvádzaná do distribučnej sústavy Západoslovenskej distribučnej. V elektrárni je využívaný „systém s tepelným čerpadlom na využitie tepla odpadnej chladiacej vody“. Využitá voda pokračuje do zdrže Trenčianske Biskupice.

## Referencie

## Iné projekty

Trenčín
Kategória:Slovenské elektrárne
Kategória:Povodie Váhu
Kategória:Vzniklo v 1956
Kategória:Stavby v Trenčíne
Un soir... Une scène

***Un soir... Une scène*** je prvý živý štúdiový album Pierra Bacheleta, ktorý bol vydaný v roku 1983 vydavateľstvom AVREP. Väčšinu skladieb otextoval Jean-Pierre Lang. Celkovo nosič obsahuje 11 skladieb o dĺžke cez 39 minút.

## Skladby

#### Spolupracovníci
* Bernard Levittearanžmány, klávesy
* Bernard Estardynahrávanie, mix

## Referencie

## Pozri aj
* Zoznam skladieb od Pierra Bacheleta

## Externé odkazy
* Un soir... Une scène

Kategória:Hudobné albumy z 1983
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
Spolu (pieseň Simy)

**„Spolu“** je pieseň slovenskej speváčky Simy, ktorá bola vydaná ako singel 6. júna 2018 prostredníctvom Gajlo Records. Neskôr bola zaradená do jej druhého štúdiového albumu *[[Podla seba]]* (2018). Skladba sa stala jedným z najväčších hitov speváčky a zaznamenala výrazný úspech v online priestore – tri po sebe nasledujúce týždne dominovala rebríčku ČNS IFPI ako najhranejší domáci digitálny singel.

Videoklip k piesni, ktorý mal k októbru 2025 viac ako 41 miliónov zhliadnutí, sa stal šiestym najsledovanejším slovenským hudobným videom (mimo detskej tvorby) na YouTube.

Za rok 2018 sa stal tretím najsledovanejším slovenským videoklipom na YouTube podľa rebríčka YouTube Rewind.

## Kompozícia
Skladba má dĺžku tri minúty a dvadsať sekúnd. Hudobne kombinuje prvky popu, drum’n’bassu, či EDM. Text skladby rozpráva príbeh o zakázanej láske.

## Vydanie
Originálna verzia piesne bola vydaná na streamingových platformách 6. júna 2018.

### Akustická verzia
24. júna 2018 vydala Sima aj akustickú verziu skladby, ktorá vyšla spolu s vizuálom. Jednoduchý vizuál je sprevádzaným klavírnym doprovodom v podaní producenta Gajla.

## Videoklip
Videoklip k skladbe bol zverejnený na platforme YouTube 6. júna 2018, kde získal značnú popularitu. Za pár dní naakumuloval viac ako 400-tisíc pozretí na YouTube.

Za rok 2018 sa stal 3. najsledovanejším slovenským hudobným videom na YouTube na Slovensku.

V súčasnosti je v poradí 5. najsledovanejším slovenským hudobným videom (okrem detskej tvorby) na YouTube. K októbru 2025 má videoklip viac ako 40 miliónov zhliadnutí.

Réžiu videoklipu mala na starosti samotná Sima v spolupráci s Tiborom „Bábo“ Mészárosom. Videoklip zachytáva zábery na bláznivý život mladého zaľúbeného páru.

## Zoznam skladieb

## Obsadenie
* Sima – spev
* Gajlo a SkinnyTom – hudba
* Gajlo – mix a mastering
### Videoklip
* Sima & Tibor "Bábo" Mészáros – scenár a réžia
* Gajlo – kamera a colorgrading
* Sima – strih

## Umiestnenie v rebríčkoch
#### [[IFPI|ČNS IFPI]]

#### [[YouTube]] Rewind

## Referencie

## Externé odkazy
* Sima – Spolu na Discogs
* SIMA - SPOLU (prod. Gajlo & SkinnyTom) |OFFICIAL VIDEO| na YouTube
* SIMA - SPOLU |acoustic version| na YouTube
* 

## Pozri aj
* Zoznam najsledovanejších slovenských hudobných videí na YouTube

Kategória:Piesne Simy
Kategória:Piesne z 2018
Kategória:Single z 2018
3-hydroxybutyrylkoenzým A

**3-hydroxybutyrylkoenzým A** (**3-hydroxybutyryl-CoA**) alebo **β-hydroxybutyrylkoenzým A** (**β-hydroxybutyryl-CoA**) je intermediát vznikajúci kvasením kyseliny maslovej a taktiež pri metabolizme lyzínu a tryptofáne. Enantiomér L-3-hydroxybutyl-CoA vzniká ako predposledný intermediát v beta-oxidácii nasýtených mastných kyselín s párnym počtom atómov uhlíka.

## Metabolizmus
Počas rozkladu aminokyselín lyzínu a tryptofánu i počas beta-oxidácie vzniká β-hydroxybutyryl-CoA hydratáciou krotonyl-CoA pôsobením enoyl-CoA hydratázy:

: krotonyl-CoA + H2O → β-hydroxybutyryl-CoA

β-hydroxybutyryl-CoA sa potom mení na acetoacetyl-CoA pôsobením β-hydroxybutyryl-CoA dehydrogenázy, ktorá ho redukuje pomocou NAD<sup>+</sup>:

: β-hydroxybutyryl-CoA + NAD+ → acetoacetyl-CoA + NADH + H+

## Referencie

## Pozri aj
* 3-hydroxybutyrylkoenzým A dehydrogenáza
* 3-hydroxybutyrylkoenzým A dehydratáza
* Acetoacetylkoenzým A
* Krotonylkoenzým A

## Zdroj

Kategória:Biochemikálie
Kategória:Látková premena
Kategória:Tioestery koenzýmu A
Štúdio 12

**Štúdio 12** je slovenské profesionálne divadlo zriaďované Divadelným ústavom a sídliace na Jakubovom námestí v Bratislave. Bolo založené v roku 2001 ako priestor určený na prezentáciu novej slovenskej a svetovej drámy a súčasného umenia. Divadlo sídli v priestoroch bývalého nahrávacieho štúdia Česko-slovenského rozhlasu. Aktuálne disponuje dvoma hracími priestormi – *Štúdio* a *Performatív*. V rámci divadla sa nachádza aj prednášková a výstavná sála s názvom *Naratív*. Štúdio 12 je zároveň domovom divadelného festivalu Nová Dráma.

Divadlo nemá stály herecký súbor, hosťujú v ňom profesionálni herci, ako aj študenti herectva a bábkoherectva. Mimo iných v divadle účinkovali/účinkujú: Jana Oľhová, Ján Dobrík, Robert Roth, Alexander Bárta, Kristián Baran, Richard Autner, Daniel Fischer, Eva Mores, Dominika Kavaschová a ďalší.

Jedny zo svojich prvých réžií v divadle realizovali napr. Marián Amsler, Valeria Schulczová, alebo Sláva Daubnerová.

## Budova
náhľad|Sídlo divadla Štúdio 12
Štúdio 12 sídli na adrese Jakubovo námestie 12, v bratislavskom Starom Meste, neďaleko rieky Dunaj. Budova s pôvodným názvom *Palác Radiojournal* bola postavená v štýle funkcionalizmu v roku 1930 a pôvodne slúžila ako Česko-slovenský rozhlas. Preto sú aj jej jednotlivé miestnosti prispôsobenú tomuto účelu a napr. sú v nich prítomné akustické plastiky. Projektovali ju Alois Balán a Jiří Grossmann. Rozhlas v nej sídlil až do roku 1985, keď bol presťahovaný do budovy Slovenského rozhlasu.

Počas socializmu, slúžila budova aj ako prvý slovenský filmový ateliér. V 90-tych rokoch v nej sídlil hudobný klub *Rock Pop Jazz*.

## Dramaturgia
Dramaturgia Štúdia 12 sa od svojho vzniku sústreďuje na podporu súčasnej drámy, nových dramatikov a mladých tvorcov. V jej repertoári sa často objavujú autorské inscenácie, či premiéry nových svetových aj slovenských divadelných hier. Taktiež sa tu odohrávajú diskusie, prednášky a workshopy. Priestory foyeru a Naratívu sú zároveň používané ako výstavné.

Štúdio 12 organizuje mimo iné aj projekt *Mliečne zuby*, kde študenti môžu realizovať svoje prvé divadelné inscenácie v profesionálnom prostredí, alebo projekt *Nová generácia*, v rámci ktorého uvádzajú svoje diela mladí profesionálni herci. Taktiež je domovom divadelného festivalu *Nová Dráma*, ktorá sa orientuje na dramaturgiu zloženú z inscenácií nových slovenských divadelných hier.

## Vedenie divadla
***Riaditeľka:** Alžbeta Vakulová (dočasne menovaná)
***Dramaturgia:** Anna Šoltýsová
***Produkcia:** Simona Megová

## Referencie

Kategória:Divadlá na Slovensku
Kategória:Divadlá v Bratislave
Politbyro ústredného výboru Komunistickej strany Číny

**Politbyro Ústredného výboru Komunistickej strany Číny** (, ) je skupinou 24 členov ústredného výboru Komunistickej strany Číny, ktorá tvorí užšie vedenie Komunistickej strany Číny. Sedem najvýznamnejších členov politbyra tvorí najužšie vedenie, takzvaný stály výbor politbyra ústredného výboru Komunistickej strany Číny.

Vzhľadom k mocenskému vplyvu Komunistickej strany Číny v Čínskej ľudovej republike majú členovia užšieho vedenia strany prítomní v politbyre obvykle zároveň dôležité funkcie v rámci štátu.

Najvyšším orgánom Komunistickej strany Číny je jej zjazd, zvolávaný v päťročných intervaloch. Delegáti zjazdu volia ústredný výbor, ako širšie vedenie strany (20. ústredný výbor zvolený na XX. zjazde v októbri 2022 má 205 členov a 171 kandidátov). Ústredný výbor na svojom prvom zasadnutí na záver zjazdu volí užšie vedenie stany – politbyro, ústrednú vojenskú komisiu a stály výbor politbyra a schvaľuje zloženie sekretariátu. V praxi je voľba členov politbyra výsledkom neformálnych konzultácií vo vedení strany.

V rôznych dobách bola váha politbyra v systéme vedúcich orgánov KS Číny rôzna, od konca 80. rokov 20. storočia funguje usporiadanie, v ktorom každodenné politické rozhodnutia vykonáva stály výbor politbyra schádzajúci sa raz týždenne, ich vykonanie a koordináciu zabezpečuje sekretariát, pričom sa oba orgány zodpovedajú politbyru, ktoré sa schádza raz za mesiac a určuje zásadnejšie politické rozhodnutia. Generálny tajomník pritom medzi členmi politbyra vystupuje skôr ako prvý medzi rovnými snažiacimi sa o dosiahnutie konsenzu než ako nadradený vodca.

## Súčasní členovia
Ako úrad je v tabuľke uvedené zamestnanie a funkcie vykonávané v čase členstva v politbyre, v prípade funkcií v štátnej správe ide o funkcie a úrady zaujaté od zasadnutia parlamentu, Celočínskeho zhromaždenia ľudových zástupcov, prípadne Čínskeho ľudového politického poradného zhromaždenia na jar 2023. Členovia stáleho výboru politbyra sú uvedení v poradí podľa významu, ostatní členovia politbyra v čínskom abecednom poradí.

CZĽZ a ČĽPPZ sú Celočínske zhromaždenie ľudových zástupcov a Čínske ľudové politické poradné zhromaždenie.

## Referencie

## Zdroj

Kategória:Komunistická strana Číny
Kategória:Politika v Číne
Oftalmologikum

náhľad|Aplikácia očných kvapiek
**Oftalmologikum** je liečivo používané v očnom lekárstve. Oftalmologiká sa podávajú najčastejšie topicky vo forme očných kvapiek alebo mastí, prípadne je možné podanie aj lokálne, a to subkonjunktiviálne, intravitreálne, intrakamelárne alebo retrobulbárne. Lokálne podanie oftalmologika teda znamená podanie liečiva vpichom do oka. Takto sa podávajú liečivá proti cytomegalovírusu (antivirotikum cidofovir), ktoré bránia oslepnutiu vplyvom rozvoja cytomegalovírusovej retinitídy: zápalu sietnice oka cytomegalovírusom u imunokompromitovaných jedincov, akými sú ľudia užívajúci imunosupresíva po transplantáciách alebo autoimunitných ochoreniach, ľudia s rozvinutým AIDS pri neliečenej infekcii vírusom HIV. Ďalšou využívanou formou je systémové podanie, pričom týmto spôsobom sa podávajú antihistaminiká proti alergii, ktorá sa prejavuje zápalom spojiviek.

## Referencie

## Pozri aj
* Zoznam oftalmologík
* Zoznam oftalmologík a otologík

Kategória:Oftalmológia
Kategória:Liečivá